White’s Ferry, trageti i vetëm në Potomak
Trageti historik vazhdon lundrimin në këtë lumë që nga fundi i viteve 1700
Tragetet kanë qënë dikur mjete shumë të rëndësishme për kalimin e lumenjve. Në lumin Potomac, i cili rrjedh përmes rajonit të Uashigtonit deri në Gjirin Chesapeake, në brigjet lindore të Shteteve të Bashkuara, dikur lundronin më shumë se 100 tragete. Tani ka mbetur vetëm një prej tyre që lundron në këtë lumë. Trageti historik i White-sit, ose White’s Ferry, siç njihet ai, vazhdon lundrimin në këtë lumë që nga fundi i viteve 1700 dhe funksionon mjaft mirë. Në një të shtunë me diell, makinat hynë në traget nën mbikqyrjen e kapitenit të White’s Ferry-it. Radhën e kanë biçikletat. Scott Lake dhe miqtë e tij e përdorin tragetin për të shkuar në praktikën e vrapimit. Që kur filloi lundrimin në vitin 1786, White's Ferry është bërë një emër i njohur që kalon lumin që ndan Marilandin dhe Virxhinian. Ai ishte një pikë popullore tranziti për trupit gjatë Luftës Civile Amerike në vitet 1860. Anija, Gjeneral Jubal A. Early e ka marrë emrin nga komandanti i trupave të Konfederatës në Luftën Civile. Me kaliminm e kohës, trageti ndryshoi pronar. Familja e Malcolm Brown-it e ka atë në pronësi që nga viti 1946. Me shtimin e biznesit, u zmadhua edhe trageti. Fillimisht trageti i familjes Brown transportonte tri makina. Ai u zëvendësua nga një traget prej hekuri për 15 makina dhe më vonë nga një mjet që tërhiqet me kavo e që transporton 24 makina. I vetmi traget që lundron në Lumin Potomak është mjaft popullor mes udhëtarëve të rajonit. Udhëtimi kushton 5 dollarë për një rrugë ose 8 dollarë vajtje-ardhje, dhe shpenzimi ia vlen. David Pierce, i riu dhe tre kapitenë të tjetë të liçensuar transportojnë udhëtarët nga ora 5 e mëngjesit deri në 11 të natës, gjatë gjithë vitit. Nëse nuk ndërtohet një urë në afërsi, White's Ferry do të vazhdojë të lidhë të dy brigjet e Lumit Potomak.